b'\n_START_ARTICLE_\nVinko Kristan\n_START_SECTION_\n\xc5\xbdivljenjepis\n_START_PARAGRAPH_\nKristan je leta 1935 postal \xc4\x8dlan KPJ. Politi\xc4\x8dno je deloval v Zvezi kmetskih fantov in deklet; od leta 1938 do 1941 je bil \xc4\x8dlan njenega vodstva. V tem \xc4\x8dasu je postal tudi \xc4\x8dlan pokrajinskega komiteja SKOJa za Slovenijo. V kme\xc4\x8dkem in mladinskem tisku je objavil ve\xc4\x8d politi\xc4\x8dnih \xc4\x8dlankov in \xc4\x8drtic. Pred okupacijo je bil poslan za instruktorja CK KPS v novome\xc5\xa1ko okro\xc5\xbeje. Od maja 1941 je bil v Vrhovnem pozneje v Glavnem poveljstvu slovenskih partizanskih \xc4\x8det, kjer je bil odgovoren za organizacijo odhodov v partizane. pri tem delu je bil izdan in pri obkolitvi hi\xc5\xa1e ustreljen.'